
Projekti „Narva taksojuhtide eesti keele oskuse arendamine edukamaks toimetulekuks tööturul“ sildfinantseeringu kinnitamine
Otsus võetakse vastu Kohaliku omavalitsuse korralduse seaduse § 22 lõike l punkti 8 alusel.
1. ASJAOLUD JA MENETLUSE KÄIK

Narva Linna Arenduse ja Ökonoomika valmistab ette projekti „Narva taksojuhtide eesti keele oskuse arendamine edukamaks toimetulekuks tööturul“. Projekt esitatakse taotlusvooru "Keeleõppetegevused edukamaks toimetulekuks tööturul". Meetme rakendajaks on SA Innove.
Projekti eesmärgiks on Narva taksojuhtide eesti keele oskuse arendamine edukamaks toimetulekuks tööturul. Projekti tegevusteks on taksojuhtide eesti-vene vestmiku koostamine (Word formaadis) ja situatsioonide läbimängimise treeningute läbiviimine 60 taksojuhile. Projekti lõppedes paigutatakse vestmik Narva kodulehele, kust kõik soovijad saavad selle endale välja trükkida. Projekt on planeeritud 2017-2018 perioodile.

Projekti maksumuseks on 4 320 eurot,  millest Narva linna omafinantseering moodustab 0 eurot. Toetuse summa eraldatakse pärast projekti aruannete kinnitamist. Projekti arvete õigeaegseks tasumiseks on vaja 2018. aastal sildfinantseeringut summas 1 872 eurot.
2. ÕIGUSLIKUD ALUSED
KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.

3. OTSUS
3.1 Kinnitada projekti „Narva taksojuhtide eesti keele oskuse arendamine edukamaks toimetulekuks tööturul“  sildfinantseering 2018. aastal summas 1 872 eurot. 
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov
Linnavolikogu esimees

